  Майя Бывальцева Удмуртиысь Камбарка ёросын Кам но Буй шуръёс вамен выжъёслэн куронъёслы тупамзы но соосты уже кутон сярысь ужкагазъёсты басьтон понна кӧня ке нунал кулэ луоз. Татын вераськон мынэ ужъёслэн нырысетӥ люкетсы — лэсьтӥськон — сярысь. Иворъёсъя «Удмуртия» агентстволы 26-тӥ пӧсьтолэзе со сярысь вераз элькун кивалтэтлэн тӧроезлэсь ужзэ быдэсъясь Виктор Савельев. Кыкетӥ люкетаз котырез тупатон но чылкытатон (рекультвация) чакламын. Со али мынэ ни, нырысь-валысь чакланъёсъя, ужъёс арня ортчыса йылпумъяськозы. Та дыре отын 600 адями ужа. Эшшо одӥг ужпум, кудзэ сэрттыны-пертчыны кулэ — азьвыл лэсьтӥськисьлэсь («Мострострой-12») паллян палась ярдурысь базазэ утялтон. Со пумысен кенешонъёс али мыно. «Азьвылэз лэсьтӥськись со ужен уг выры. Солэсь ваньбурзэ поттон пумысен соин вераськыны тырше алиез лэсьтӥськись. Мон малпасько, ужпум сэрттэмын-пертчемын луоз, ваньбурез нуозы», — валэктӥз Виктор Савельев. Солэн верамезъя, ужъёслэн кыкетӥ люкетсыя ужкагазъёс басьтэмын луозы гудырикошкон шорын. Соку ик выж вылтӥ потон понна дун басьтыны кутскозы. «Дун басьтон пунктъёс ужаны быдэсак дасесь, техникаез дась, ужасьёс кутэмын, али эскерон вылысь ужаны кутскозы», — вераз Виктор Савельев. Нырысь выж вылтӥ потонлэн дуныз паромен выжон дун быдӟа луоз. Кылсярысь, пичи машинаос понна Кам вамен выж вылтӥ потон 250 манет усёз, Буй вамен — 80 манет. Азьланяз концессионной тупанкылъя дун араз одӥг пол индексациез ортчыны быгатоз. Ваньмылы кулэ, дун мултэс бадӟым медаз луы шуыса, но экономика ласянь валэктымон Виктор СавельевВыжъёсты куарусён кутсконын усьтыны чакламын. Тегъёс: Авто ВикторСавельев Камбарка Удмуртия Камваменвыж  